  Туспуктэм: Ижкар администрацилэн пресс-службаез Анжелика Тихонова корреспондент Ижкарын Тарасов нимо ульчаысь сюресэз паськытатыны кутскизы. Та дыре сюресчиос вуж асфальтсэ куштон бордын тыршо. Со сярысь кар администрацилэн пресс-службаез ивортӥз. Ужъёсты 600 метр котыр кузьдалаем сюрес люкетын нуо – ВЛКСМ-лы 50 ар ульча дорысен Фруктовой ульча дорозь. Бӧрысь Тарасов нимо ульчаысь сюрес кык палъем луоз. Сюресэз паськытатон ужъёсты туэ сӥзьыл йылпумъялозы. Ӵектосэз «Жильё и городская среда» йӧскалык ӵектос улсын ужась «Стимул» программая быдэсто. Солы федерал коньдэтысь 46,2 миллион манет висъязы. Тодэ вайытом, кемалась ик ӧвӧл Ижысь мер палата 2023-тӥ арын «Кышкыттэм ӟечлыко сюресъёс» йӧскалык ӵектосъя тупатъяно сюресъёсын лыдметэз соглаштӥз. Тегъёс: Ижкар сюресъёс тупатъянужъёс  